
	KAUNO STALO TENISO KLUBO RAUDONA JUODA 
PENKTADIENIO KLUBO NARIŲ  TURNYRO 

NUOSTATAI
1. Bendrosios nuostatos, trumpa apžvalga
Turnyrą organizuoja ir prizus įsteigė Kaunos stalo teniso klubas Raudona Juoda.
Stalo tenisas ─ olimpinė sporto šaka, labai populiari ir Lietuvoje. 2011 metų gegužės 25 dieną, Kaune atidarytas naujas ir modernus stalo teniso klubas Raudona Juoda, kuris prisidės, prie sporto šakos populiarinimo.
2. Varžybų tikslas ir uždaviniai
Populiarinti stalo tenisą, kelti stalo tenisininkų meistriškumo lygį, plėtojant kilnius, komunikacinius santykius sporte, išaiškinant stipriausius turnyro žaidėjus.
3. Varžybų organizavimas
Varžybos vyksta kiekvieną penktadienį 18.00 val. Stalo teniso klube Raudona Juoda, adresu R.Kalantos g. 30 Kaunas (5 aukštas). Registracija uždaroma kiekvieno penktadienio 17:59 val. Turnyre skaičiuojamas STL reitingas (0,5 koeficientas). Moterims žaidžiančioms kartu su vyrais reitingas neskaičiuojamas. 
4. Žaidėjai
Turnyre gali dalyvauti visi norintys stalo teniso žaidėjai nepriklausomai nuo reitingo, amžiaus ar lyties. Žaidėjų registracija turnyre RIBOJAMA  iki 32  žaidėjų.
5. Varžybų sistema
Varžybų sistema 32-jų žaidėjų dviejų minusų lentelė, išaiškinamos visos vietos. Jeigu žaidėjų yra mažiau, tuomet žaidžiami pogrupiai, arba 24-ių žaidėjų dviejų minusų lentelė. Varžybų sistema gali keistis, atsižvelgiant į kiekvienų varžybų registruotų dalyvių skaičių.

Startinis mokestis kiekviename varžybų ture  10 eurų. 
6. Apdovanojimas
Mėnesio įskaitoje žaidėjai užėmę: 

1 vietą - apdovanojami trimis nemokamais apsilankymais sekančio mėnesio Penktadienio klubo narių turnyruose;

2 vietą - apdovanojami dviem nemokamais apsilankymais sekančio mėnesio Penktadienio klubo narių turnyruose;

3 vietą - apdovanojami vienu nemokamu apsilankymu sekančio mėnesio Penktadienio klubo narių turnyre.
Pastaba Nr. 1. Nepanaudojus apsilankymų per sekantį mėnesį, jie neperkeliami. 
Pastaba Nr. 2. Skaičiuojant žaidėjų mėnesio įskaitos rezultatus imami trijų geriausių kiekvieno žaidėjo turnyrų rezultatai. 
PAPILDOMAI
1. Sportininkai už savo sveikatą visų varžybų metu atsako patys.
2. Aktualūs ir nuostatuose neaptarti klausimai bus nagrinėjami su varžybų organizatoriais, vyriausiuoju turnyro teisėju.
3. Žaidėjai dalyvaujantys turnyre patys įsipareigoja susipažinti su nuostatais ir savo dalyvavimu patvirtina, jog su jais sutinka ir jų laikosi.


	

	
	



